pythainlp/thai_wikipedia_clean_20230101 huggingface dataset:
แปดลูก  เป็นพูลชนิดหนึ่งที่นิยมมากที่สุดในโลกและมักจะจัดการแข่งขันระดับอาชีพและมือสมัครเล่นในระดับนานาชาติ เป็นที่รู้จักกันแพร่หลายในบางประเทศ เชื่อกันว่าคำว่า "พูล" มักจะหมายถึงแปดลูก วิธีการเล่นพูลแปดลูกจะประกอบด้วยลูกขาวสีขาว 1 ลูก และลูกเป้า 15 ลูก ที่มีหมายเลขกำกับ 1 ถึง 15 พร้อมกับผู้เล่น 2 คน (ตัวต่อตัว) โดยผู้เล่นจะสามารถแทงลูกสี (Solid colors; ที่มีหมายเลข 1 ถึง 7) หรือลูกลาย (Stripes; ที่มีหมายเลข 9 ถึง 15) หากผู้เล่นแทงลูกไหนให้ลงก่อน (ระหว่างลูกสีหรือลูกลาย) ให้ลงหลุมหมดก่อน 7 ลูก จึงจะมีสิทธิ์ตบลูกหมายเลขแปด (หากแทงลูกแปดลงก่อนผู้เล่นจะชนะในเฟรมหนึ่ง)
Eight-Ball
8 ลูก
9-ball
9 ลูก
เครือรัฐเปอร์โตริโกในโอลิมปิก
ซิซิลิ เนวิลล์ ดัชเชสแห่งยอร์ค
ริชาร์ดแห่งชรูว์สบรี ดยุคแห่งยอร์คที่ 1
ซินท์
"ซินท์"  หรือ "เซนต์" ( ในสหรัฐ) เป็นภาพยนตร์สยองขวัญดัตช์แนวตลกมืดมน ค.ศ. 2010 ที่เกี่ยวกับซินเตอร์คลาส ซึ่งเป็นตัวละครเปรียบได้กับซานตาคลอส ที่มีในประเทศที่พูดภาษาอังกฤษ กำกับภาพยนตร์โดย ดิ๊ก มาส ซึ่งเป็นการหวนกลับคืนสู่ภาพยนตร์สยองขวัญเช่นเดียวกับที่เขาเคยกำกับมาก่อนอย่าง "เดอลิฟท์" (ค.ศ. 1983) และ "อัมสเทอดัมเน็ด" (ค.ศ. 1988) โดยเป็นเรื่องบิดเบือนจากประเพณีนิยมของซินเตอร์คลาส โดยกำหนดให้เป็นผีตนหนึ่งที่กระทำการสังหารผู้คนเป็นจำนวนมากในคืนฉลองประจำปีที่เกิดขึ้นพร้อมกับพระจันทร์เต็มดวง
เมื่อวันที่ 5 ธันวาคม ค.ศ. 1492 แก๊งกลุ่มหนึ่งที่นำโดยอดีตบาทหลวงนิคลาสได้ถูกสังหารโดยกลุ่มชาวบ้านผู้ซึ่งไม่ต้องการที่จะถูกขโมยทรัพย์สินจากแก๊งอีกต่อไป ซึ่งในปีที่แก๊งได้ล้มหายตายจากไปนั้นเกิดขึ้นพร้อมกับคืนที่มีพระจันทร์เต็มดวง พวกมันได้กลับคืนมาอีกครั้งในฐานะของผีฆาตกร
ผู้คนต่างไม่ทราบถึงอาเพศนี้ และเทศกาลฉลองประจำปีของประเพณีซินเตอร์คลาสที่มีขึ้นในวันที่ 5 ธันวาคม ซึ่งบรรดาผู้ใหญ่ทั้งหลายต่างไม่เชื่อว่ามีซินเตอร์คลาสอยู่จริงแต่พวกเขาก็ทำให้เด็กเล็กๆเชื่อว่าซินเตอร์คลาสเป็นบุคคลผู้ใจดี สวาเต ปีเตน ซึ่งเป็นผู้ช่วยมิได้มีสีผิวดำโดยสัญชาติ หากแต่เป็นผลที่เกิดจากเพลิงไหม้ที่พวกเขาได้ถูกสังหาร ซินเตอร์คลาสยังมีไม้เท้าโครไซเออร์มีขอบที่แหลมคมและใช้เป็นอาวุธ ในวันที่ 5 ธันวาคม ซินเตอร์คลาส และ สวาเต ปีเตน จะมิได้มีความโดดเด่นเมื่อเทียบกับเหล่าผู้คนเป็นจำนวนมากที่แต่งตัวเป็นพวกเขาเพื่อการเฉลิมฉลอง
ครั้งสุดท้ายที่แก๊งปีศาจหวนกลับมาคือปี ค.ศ. 1968 ผู้คนหลายร้อยรายถูกฆ่าตาย รวมถึงครอบครัวของเด็กน้อยที่มีชื่อว่า พัวร์เอท ผู้ซึ่งเป็นเจ้าหน้าที่ตำรวจในปัจจุบัน ซึ่งบรรดาเจ้าหน้าที่ต่างมีส่วนร่วมต่อเหตุการณ์นี้ และพวกเขาตลอดจนคริสตจักรโรมันคาทอลิคล้วนต่างได้มีส่วนต่อการเก็บความลับของนิคลาสเอาไว้
เนื่องด้วยเกิดคืนพระจันทร์เต็มดวงในวันที่ 5 ธันวาคม ค.ศ. 2010 พัวร์เอทจึงเกิดความกังวลเป็นอย่างมาก และได้แนะให้ห้ามทำกิจกรรมที่เกี่ยวกับซินเตอร์คลาสทั้งหมด รวมถึงให้มีการเพิ่มการเฝ้าระวัง แต่นั่นก็มิได้มีการดำเนินการอย่างจริงจัง ทั้งยังมีการส่งตัวให้ออกไป
ดังที่พัวร์เอทได้คาดการณ์ไว้ พวกมันได้หวนกลับมาและสังหารผู้คนไปหลายร้อยราย ในขณะที่พวกมันล้วนต่างคงกระพันต่อคมกระสุน ซึ่งในท้ายที่สุดพวกมันก็ถูกไล่ล่าออกไปด้วยเปลวเพลิง โดยนอกเหนือจากพัวร์เอทแล้ว ยังมีแฟรงค์ที่เป็นตัวเอกของเรื่องราวนี้ด้วยเช่นกัน
ในช่วงที่มิได้อนุญาตให้เยาวชนได้ชมภาพยนตร์ชุดนี้ ก็ได้เกิดความกังวลจากผู้ปกครองถึงโปสเตอร์ภาพยนตร์มากกว่า ดังที่ได้พบเห็นตามท้องถนนรวมถึงตามล็อบบี้ของโรงภาพยนตร์ ซึ่งได้แสดงให้เห็นถึงซินเตอร์คลาสที่ไร้ใบหน้าและมีลักษณะที่มุ่งร้าย บางคนมีความกังวลว่าเรื่องนี้อาจสร้างความสับสนรวมถึงความหวาดกลัวสำหรับเด็กเล็กที่ยังคงมีความเชื่อเรื่องซินเตอร์คลาส โดยได้มีการร้องเรียนทางกฎหมายขึ้นในเดือนตุลาคม ค.ศ. 2010 โดยขอร้องให้นำโปสเตอร์ออกไปทั้งหมด ในกรณีของศาลภายหลัง ทาง ดิ๊ก มาส ซึ่งเป็นผู้กำกับ ได้โต้แย้งว่าหากพ่อแม่สามารถทำให้บุตรหลานของตนเชื่อว่ามีซินเตอร์คลาสอยู่จริงได้ พวกเขาก็ควรชี้แจงว่าบุคคลที่อยู่ในโปสเตอร์ไม่ได้มีอยู่จริง ศาลวินิจฉัยเห็นชอบต่อมาส โดยให้ข้อสังเกตว่ามิได้เผยให้เห็นใบหน้าในโปสเตอร์ได้เพียงพอ และได้ปฏิเสธต่อการร้องเรียนนี้
เอ็ดมันด์แห่งแลงลีย์ ดยุคแห่งยอร์คที่ 1
จอห์นแห่งกอนท์ ดยุคแห่งแลงคาสเตอร์ที่ 1
Sint
Worst Case Scenario (film)
ไลโอเนลแห่งอันท์เวิร์พ ดยุคแห่งแคลเรนซ์ที่ 1
ริชาร์ด เนวิลล์ เอิร์ลแห่งวอริคที่ 16
รายพระนามพระมหากษัตริย์เซอร์เบีย
ยุคเผด็จการ.
หลังจักรวรรดิเซอร์เบียล่มสลายเซอร์เบียถูกปกครองด้วย 3 ราชวงศ์ได้แก่ราชวงศ์ลาซาร์เรวิก ราชวงศ์เมิร์นจาฟเกวิคและราชวงศ์บรันโควิก
ราชอาณาจักรเซอร์เบีย.
ราชวงศ์คาราดอร์เดวิก.
หลังจากนั้นราชอาณาจักรเซอร์เบียยุติการเป็นราชอาณาจักรในปี ค.ศ. 1918 เมื่อเซอร์เบียและราชอาณาจักรมอนเตเนโกรรวมตัวกับรัฐแห่งชาวสโลวีน โครแอต และเซิร์บ ในการก่อตั้งเป็นราชอาณาจักรแห่งชาวเซิร์บ โครแอต และสโลวีน
ริชาร์ด วูดวิลล์ เอิร์ลริเวอร์สที่ 1
ยุทธการเอ็ดจโคทมัวร์
จอห์น เนวิลล์ มาร์ควิสแห่งมองตากิวที่ 1
ยุทธการบาร์เน็ต
ยุทธการทูคสบรี
โรเจอร์ มอร์ติเมอร์ เอิร์ลแห่งมาร์ชที่ 4
จอร์จ แพลนทาเจเน็ท ดยุคแห่งแคลเรนซ์ที่ 1
สมเด็จพระเจ้าเอ็ดเวิร์ดที่ 4 แห่งอังกฤษ
จอร์จ วิลเลียรส์ ดยุคแห่งบัคคิงแฮมที่ 2
คาร์โรไลน์แห่งอันสบาค สมเด็จพระราชินีแห่งสหราชอาณาจักร
เพลงของนายพลคิม จองอิล
เพลงของนายพลคิม จองอิล ( "คิมจองอิล จังกุนนึย โนแร") เป็นเพลงการเดินสวนสนามของกองทัพเกาหลีเหนือ และสรรเสริญผู้นำคิม จองอิล
สมเด็จพระเจ้าจอร์จที่ 2 แห่งบริเตนใหญ่
สาธารณรัฐคาลมีเกีย
สโมสรฟุตบอลเรอัลมาดริดกาสตียา
แจ็ค บัทแลนด์
Jack Butland
ราชอาณาจักรฮาโนเวอร์
คูชิโระ
คูชิโระ  เป็นเมืองในประเทศญี่ปุ่น ตั้งอยู่ในกิ่งจังหวัดคูชิโระ จังหวัดฮกไกโด เป็นเมืองเอกของกิ่งจังหวัด ชื่อเดิมของคูชิโระคือ "คูซูริ" โดยได้เปลี่ยนชื่อมาเป็น "คูชิโระ" ในปี ค.ศ. 1869
เมืองคูชิโระนั้นมีสองส่วน ซึ่งไม่มีพื้นที่ติดกัน ได้แก่คูชิโระตะวันตกและคูชิโระตะวันออก ส่วนตัวเมืองตั้งอยู่ในคูชิโระตะวันออก
ในอดีต คูชิโระเป็นเมืองท่าสำคัญเพราะเป็นที่น่าเชื่อถือว่า ท่าเรือของคูชิโระนั้นปลอดน้ำแข็งในช่วงฤดูหนาว ซึ่งเป็นทางเลือกที่ดีกว่าเมืองอื่น ๆ ในละแวกนั้น แต่ก็อาจมีน้ำแข็งเป็นบางครั้งในช่วงเวลาสั้น ๆ ที่ความเค็มของน้ำทะเลลดลง ด้วยเหตุนี้คูชิโระจึงกลายเป็นเป้าหมายที่มีค่าสำหรับจักรพรรดิแห่งรัสเซียในช่วงสงครามรัสเซีย-ญี่ปุ่น แต่คูชิโระเป็นเมืองท่าที่สำคัญที่สุดเฉพาะในช่วงปี ค.ศ. 1920 เท่านั้น โดยมีการเจริญเติบโตของการประมงในเชิงพาณิชย์ ซึ่งชาวประมงมีทางเลือกในการลดค่าใช้จ่ายจากการตัดน้ำแข็ง
จอห์น สจวต เอิร์ลแห่งบิวต์ที่ 3
บูรวส
บูรวส  เป็นเมืองในประเทศสวีเดน ตั้งอยู่ทางตะวันตกเฉียงใต้ของประเทศ ห่างจากเมืองกอเทนเบิร์กไปทางทิศตะวันออก 56 กม. เมืองมีประชากร 66,273 คนในปี ค.ศ. 2010
แบล็กบอล
แบล็กบอล  เป็นพูลชนิดหนึ่งที่นิยมมากในสหราชอาณาจักร ไอร์แลนด์ หลายประเทศในยุโรปตะวันตก ออสเตรเลียและประเทศอื่นๆ ในสหราชอาณาจักร และไอร์แลนด์ก็มักจะเรียกสั้นๆว่า "พูล" เท่านั้น วิธีการเล่นจะมีลูกบิลเลียดสิบหกลูก (ลูกสีขาว 1 ลูกพร้อมด้วยลูกเป้า 15 ลูก) โดยจะเล่นบนโต๊ะเล็ก (ที่มีขนาด 6 ฟุต x 3 ฟุต หรือ 7 ฟุต x 4 ฟุต) ผู้เล่นสามารถเลือกแทงลูกสีแดง (red ball) หรือลูกสีเหลือง (yellow colour balls) หากผู้เล่นแทงลูกไหนให้ลงก่อน (ระหว่างลูกสีแดงหรือสีเหลือง) ให้แทงลูกสีนั้นลงหลุมหมด 7 ลูก จึงจะมีสิทธิ์แทงลูกดำ (ลูกหมายเลขแปด) หากแทงลูกดำลงหลุมก่อนผู้เล่นจะชนะในเฟรมหนึ่ง แบล็กบอลมีความคล้ายกับพูลกติกาแปดลูกซึ่งเกี่ยวข้องอย่างใกล้ชิดอย่างมาก มีผู้กำหนดกฎของการเล่นพูลซึ่งได้แก่ สมาคมบิลเลียดพูลโลก (World Pool-Billiard Association, คณะกรรมการโอลิมปิกสากล เป็นสมาพันธ์สูงสุด) สมาคมแบล็กบอลแห่งยุโรป (European Blackball Association) และสหพันธ์แบล็กบอลพูลโลก (World Eightball Pool Federation)
อะโซร์ส
อะโซร์ส  หรือ อาโซรึช  เป็นกลุ่มเกาะตั้งอยู่ตอนกลางของมหาสมุทรแอตแลนติกตอนเหนือ อยู่ทางตะวันตกของกรุงลิสบอนราว 1,500 กิโลเมตร (930 ไมล์) และอยู่ทางตะวันออกของชายฝั่งอเมริกาเหนือราว 3,900 กิโลเมตร (2,400 ไมล์) ประกอบด้วยเกาะภูเขาไฟ เกาะใหญ่ 9 เกาะ และเกาะเล็ก ๆ อีกหลายเกาะ เกาะนี้เป็น 1 ใน 2 ของเขตการปกครองตนเองของโปรตุเกส มีอุตสาหกรรมหลักที่สำคัญคือ การเกษตร กสิกรรม (ผลิตผลจากเนยและชีส) การประมง และการท่องเที่ยว เกาะที่ใหญ่ที่สุดชื่อเกาะเซามีแกล เมืองสำคัญได้แก่ เมืองปงตาแดลกาดาบนเกาะเซามีแกล เมืองออร์ตาบนเกาะไฟยัล และเมืองอังกราดูเอรูวิชมูบนเกาะตือร์ไซรา จุดสูงสุดชื่อปีกูอัลตู บนเกาะปีกู สูง 2,351 เมตร
โกเธนเบิร์ก
ระบบโซตัส
โอบิเอโด
โอบิเอโด  หรือ อูบิเอว  เป็นเมืองหลักของแคว้นอัสตูเรียส ทางตอนเหนือของประเทศสเปน เมืองโอบิเอโดมีมหาวิทยาลัยนานาชาติที่มีนักศึกษาจากทั่วโลกมาศึกษา เป็นเมืองศูนย์กลางของเขตเหมืองแร่ ฝรั่งเศสเข้าโจมตีเมื่อปี ค.ศ. 1809 เสียหายอย่างหนักในช่วงสงครามกลางเมืองสเปนระหว่างปี ค.ศ. 1936–1939
จังหวัดอำนาจเจริญในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
การเลือกตั้งสมาชิกสภาผู้แทนราษฎรจังหวัดอำนาจเจริญ พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 2 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี 2550 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดอำนาจเจริญ
เขตการเลือกตั้งที่ 1 ประกอบไปด้วยอำเภอเมืองอำนาจเจริญ และอำเภอหัวตะพาน
เขตการเลือกตั้งที่ 2 ประกอบไปด้วยอำเภอลืออำนาจ อำเภอพนา อำเภอปทุมราชวงศา อำเภอชานุมาน และอำเภอเสนางคนิคม
สะดึง
สะดึง  คือกรอบไม้หรือไม้แบบสำหรับขึงผ้าในเวลาปักดิ้นหรือไหมเป็นต้น หรืออาจจะหมายถึงกรอบไม้สำหรับขึงผ้าที่จะเย็บเป็นจีวร
สะดึงมี 2 แบบ คือ
พระพุทธศาสนา.
ในสมัยพระพุทธกาลการเย็บผ้าต้องเอาไม้สะดึงมาขึงผ้าให้ตึงเสียก่อน แล้วจึงเย็บเพราะช่างยังไม่มีความชำนาญ และเครื่องมือในการเย็บก็ยังไม่เพียงพอ การทำจีวรหรือกฐิน ถ้าภิกษุทำเอง ก็จัดเป็นงานเอิกเกริก เช่นตำนานกล่าวไว้ว่า "การเย็บจีวรนั้น พระเถรานุเถระต่างมาช่วยกัน เป็นต้นว่า พระสารีบุตร พระมหาโมคคัลลานะ พระมหากัสสปะ แม้สมเด็จพระบรมศาสดาก็เสด็จลงมาช่วย ภิกษุสามเณรอื่น ๆ ก็ช่วยขวนขวายในการเย็บจีวร อุบาสกอุบาสิกาก็จัดหาน้ำดื่มเป็นต้น มาถวายพระภิกษุสงฆ์ มีองค์พระสัมมาสัมพุทธะเป็นประธาน โดยนัยนี้ การเย็บจีวรแม้โดยธรรมดา ก็เป็นการต้องช่วยกันทำหลายผู้หลายองค์"
ซึ่งพระสัมมาสัมพุทธเจ้าได้ทรงอนุญาตให้ภิกษุใช้สะดึง โดยตรัสว่า
โนะงิซะกะ46
สุขาภิบาล
สุขาภิบาล เป็นเขตการปกครองย่อยของประเทศไทย บริหารโดยคณะกรรมการสุขาภิบาล ซึ่งมีทั้งกำนัน หัวหน้าประจำหมู่บ้าน และพ่อค้าในท้องที่
สุขาภิบาล เป็นเขตปกครองตนเองย่อยแบบแรกที่ก่อตั้งในประเทศไทย โดยสุขาภิบาลแรกก่อตั้งในกรุงเทพฯ ตามพระราชกฤษฎีกาของพระบาทสมเด็จพระจุลจอมเกล้าเจ้าอยู่หัวใน พ.ศ. 2440 พระองค์ทรงเรียนรู้จากสุขาภิบาลในอังกฤษในระหว่างเสด็จประพาสยุโรป และพระองค์ทรงอยากลองเขตการปกครองท้องถิ่นในประเทศของพระองค์เอง สุขาภิบาลท่าฉลอม อำเภอเมืองสมุทรสาคร จังหวัดสมุทรสาคร เป็นสุขาภิบาลแห่งที่สองที่ก่อตั้งใน พ.ศ. 2448
ในปี พ.ศ. 2450 ได้มีร่างพระราชบัญญัติการดำเนินการสุขาภิบาล หลังจากนั้นได้มี "พระราชบัญญัติการปกครองท้องที่" ใน พ.ศ. 2457 ทำให้เกิดสุขาภิบาลอยู่ 2 ระดับ คือ "สุขาภิบาลเมือง" ในเขตเมือง และ "สุขาภิบาลตำบล" ในเขตชนบท
จำนวนสุขาภิบาลเพิ่มขึ้นถึง 35 แห่งใน พ.ศ. 2478 แต่ต่อมาถูกเปลี่ยนเป็น"เทศบาล" แล้วมีการจัดตั้งสุขาภิบาลอีกครั้งใน พ.ศ. 2495 โดยนายกรัฐมนตรีแปลก พิบูลสงคราม
ด้วยเหตุจาก "พระราชบัญญัติเปลี่ยนแปลงฐานะของสุขาภิบาลเป็นเทศบาล" ในเดือนพฤษภาคม พ.ศ. 2542 ทำให้สุขาภิบาลต้องถูกยุบอีกครั้ง แล้วแปรสภาพเป็น "เทศบาลตำบล" แทน
ภาวะหัวใจเสียจังหวะ
กลุ่มอาการ Long QT
โมโมทาโร่
เทพเจ้าโชคลาภทั้ง 7
อุด้ง
ชิโมะคิตะซะวะ
ธัญชนก กู๊ด
แพทริเซีย ธัญชนก กู๊ด (; เกิด 18 สิงหาคม พ.ศ. 2540) หรือชื่อจริงว่า ธัญชนก กู๊ด ชื่อเล่น แพท เป็นนักแสดงและนางแบบลูกครึ่งไทย-อังกฤษ สังกัดสถานีวิทยุโทรทัศน์ไทยทีวีสีช่อง 3
ปัจจุบัน ธัญชนกเป็นนักแสดงในสังกัดสถานีวิทยุโทรทัศน์ไทยทีวีสีช่อง 3 และมีผลงานละครโทรทัศน์เรื่องแรกคือ "หนุ่มบ้านไร่กับหวานใจไฮโซ" รับบทเป็น น้อยหน่า และต่อมาได้เป็นนางเอกเต็มตัวครั้งแรก แสดงนำคู่กับ สน - ยุกต์ ส่งไพศาล ในเรื่อง แค้นเสน่หา​
ปัจจุบันถูกแฟนหนุ่มนักธุรกิจ โน้ต วิเศษ รังษีสิงห์พิพัฒน์ น้องชายของ น็อต วิศรุต รังษีสิงห์พิพัฒน์ สามีของนางเอก ชมพู่ อารยา เอ ฮาร์เก็ต ขอแต่งงาน เมื่อวันที่ 2 มิถุนายน พ.ศ. 2565
ในวันที่ 20 ธันวาคม พ.ศ. 2565 แพทริเซีย กับ โน้ต วิเศษ รังษีสิงห์พิพัฒน์ ได้เข้าพิธีหมั้นแบบไทย และ พิธียกนํ้าชาแบบจีน ในช่วงเช้า ณ โรงแรมคาร์ลตัน บางกอก สุขุมวิท และ จะจัดพิธีฉลองมงคลสมรสในวันที่ 22 ธันวาคม พ.ศ. 2565 ที่โรงแรมCapella Bangkok
โดยตอนที่เธออายุเพียงแค่ 16 ปี เธอสามารถสอบเข้ามหาวิทยาลัย ติดคณะดังจาก 3 มหาวิทยาลัย ทั้งจุฬาลงกรณ์มหาวิทยาลัย, มหาวิทยาลัยธรรมศาสตร์, และมหาวิทยาลัยมหิดล
ชุดรับแขก (อัลบั้ม)
ชุดรับแขก เป็นอัลบั้มเพลงลำดับที่ 12 ของธงไชย แมคอินไตย์ โดยค่ายจีเอ็มเอ็ม แกรมมี่ ออกจำหน่ายเมื่อวันที่ 5 พฤศจิกายน พ.ศ. 2545อัลบั้มที่มียอดจำหน่าย "รวมเทป ซีดีเพลง" สูงสุดของประเทศไทย โดยมียอดจำหน่ายเกิน 5 ล้านชุด และถูกจัดให้เป็นอันดับ 1 อัลบั้มที่ขายดีที่สุดตลอดกาลของจีเอ็มเอ็มแกรมมี่ และสูงที่สุดของประเทศไทย และเป็นอัลบั้มที่มียอดจำหน่ายเกิน 1 ล้านตลับเร็วที่สุด ภายในระยะเวลา 3 สัปดาห์ นอกจากนั้นยังมียอดจำหน่ายรวมทุกฟอร์แมต มากกว่า 8 ล้านชุด (รวมยอดจำหน่ายเทป ซีดี วีซีดี และดีวีดี) เป็นผลงานเพลงที่ทรงอิทธิพลที่สุดของวงการเพลงไทย ซึ่งวีซีดีคาราโอเกะของอัลบั้มดังกล่าวขายดีที่สุดของแกรมมี่ เป็นต้น
จากความสำเร็จของอัลบั้ม ชุดรับแขก เขามีอัลบั้มพิเศษอัลบั้ม แฟนจ๋า...สนิทกันแล้วจ๊ะ ซึ่งมียอดจำหน่ายเกิน 8 แสนตลับ เป็นหนึ่งในอัลบั้มพิเศษที่ขายดีที่สุดตลอดกาลของแกรมมี่ ลำดับ 9 โดยมีเพลงเด่น เพลง "ขันหมากระทึกใจ" เป็นเพลงพิเศษที่ใส่ความเป็นไทยในเนื้อเพลง และเพลงเก่าที่นำมาทำเวอร์ชันใหม่ อาทิ หนุ่มสุพรรณ ,ซ่อมได้(Remix),หนูไม่รู้ก็ลองซิจ๊ะ, What's up ,พูดด้วยก็ไม่พูดด้วย,รักกันมั้ย และ ปีใหม่ไทย
ผลสืบเนื่องจากอัลบั้มชุดรับแขก และอัลบั้มพิเศษ เขามีคอนเสิร์ตเปิดอัลบั้ม ฟ.แฟน ฟ.แฟน ฟันแฟร์ และทัวร์คอนเสิร์ต 9 จังหวัด
อัลบั้ม ชุดรับแขก
อัลบั้มพิเศษ แฟนจ๋า...สนิทกันแล้วจ้ะ
อาสาสนุก
อาสาสนุก เป็นอัลบั้มเพลงลำดับที่ 16 ของธงไชย แมคอินไตย์ ซูเปอร์สตาร์ชาวไทย โดยค่ายจีเอ็มเอ็ม แกรมมี่ ออกจำหน่ายเมื่อวันที่ 23 ธันวาคม พ.ศ. 2553 เป็นอัลบั้มที่มียอดดาวโหลดเพลงในอัลบั้ม และมียอดจำหน่ายสูงสุด ในปี 2554 และเป็น 1 ใน 50 อัลบั้มขายดีที่สุดของแกรมมี่ในยุคดิจิตอล 2007-2017 หากนับยุค 2010 - 2017 อัลบั้มอาสาสนุกเป็นอัลบั้มที่มียอดจำหน่ายสูงสุดของยุค นอกจากนั้นเขามีคอนเสิร์ตใหญ่จัดการแสดงที่ อิมแพ็ค เมืองทองธานี 8 รอบ ในชื่อคอนเสิร์ตเบิร์ดอาสาสนุก และเบิร์ดอาสาสนุกอังกอร์พลัส
ภาษาคังเยีย
ภาษาคังเยีย (Kangjia language; ภาษาจีน, 康家语 Kāngjiā Yǔ) เป็นภาษากลุ่มมองโกลที่เพิ่งพบใหม่ พูดโดยชาวมุสลิมประมาณ 300 คนใน เขตปกครองตนเองชนชาติทิเบตฮวงนาน (Huangnan Tibetan Autonomous Prefecture) ในมณฑลชิงไห่ ประเทศจีน ภาษานี้มีลักษณะเป็นภาษาที่อยู่กึ่งกลางระหว่างภาษาโบนันกับภาษาซานตาหรือภาษาดองเซียง
การบินไทยสมายล์
บริษัท ไทยสมายล์แอร์เวย์ส จำกัด เป็นสายการบินในภูมิภาคไทยที่เริ่มกิจการใน พ.ศ. 2555 และเป็นบริษัทย่อยที่ถือหุ้นทั้งหมดของการบินไทย
ในวันที่ 20 กันยายน พ.ศ. 2554 นายปิยสวัสดิ์ อัมระนันทน์ กรรมการผู้อำนวยการใหญ่การบินไทย(ในขณะนั้น) ได้ออกมาพูดเกี่ยวกับการบินไทยสมายล์ ซึ่งแผนเดิมจะเริ่มจากเส้นทางภายในประเทศก่อน ได้แก่ อุบลราชธานี อุดรธานี ขอนแก่น เชียงราย และสุราษฎร์ธานี ในวันที่ 29 มิถุนายน 2555 การบินไทย และไทยสมายล์ได้รับมอบเครื่องบินลำแรก คือ HS-TXA (อุบลราชธานี) จากนั้นวันที่ 7 กรกฎาคม พ.ศ. 2555 ไทยสมายล์ได้เริ่มบินเที่ยวแรก คือ กรุงเทพ-มาเก๊า ด้วยเครื่องบินแอร์บัส A320-200 ซึ่งได้รับการตอบรับจากผู้โดยสารเป็นอย่างดี โดยเที่ยวบินแรกมีอัตราการบรรทุกผู้โดยสาร (เคบินแฟคเตอร์) 100% ส่วนยอดจองตั๋วโดยสารล่วงหน้าในเส้นทางบินอื่นๆ ยอดจองมีอย่างต่อเนื่องในทุกเส้นทางบินในประเทศที่เปิดทำการบิน โดยมีเคบินแฟคเตอร์เฉลี่ย 70-72%
ในวันที่ 30 กรกฎาคม พ.ศ. 2555 พระบาทสมเด็จพระวชิรเกล้าเจ้าอยู่หัว (ขณะนั้นดำรงพระอิสริยยศที่สมเด็จพระบรมโอรสาธิราชฯ สยามมกุฎราชกุมาร) เสด็จพระราชดำเนินพร้อมด้วยสมเด็จพระเจ้าลูกยาเธอ เจ้าฟ้าทีปังกรรัศมีโชติ(พระเจ้าหลานเธอ พระองค์เจ้าทีปังกรรัศมีโชติในขณะนั้น) ไปทรงเป็นประธานในพิธีเปิดการบินไทยสมายล์อย่างเป็นทางการ ในช่วงแรก การบินไทยสมายล์ทำการบินโดยใช้รหัสสายการบินเดียวกันกับการบินไทย คือ TG และหลังจากนั้น วันที่ 31 มีนาคม พ.ศ. 2557 การบินไทยสมายล์ได้รับรหัสสายการบินจากกรมการบินพลเรือนของตัวเอง คือ WE
ในวันที่ 8 สิงหาคม พ.ศ. 2557 การบินไทยสมายล์ได้เพิ่มฐานการบิน โดยบินจากท่าอากาศยานดอนเมือง ไปยังเชียงใหม่ ขอนแก่น และภูเก็ต ซึ่งเป็นการแบ่งมาเส้นทางมาจากท่าอากาศยานสุวรรณภูมิบางส่วน
ในปีพ.ศ. 2558 การบินไทยสมายล์ได้เปลี่ยนแนวคิดจาก Trendy – Friendly – Worthy เป็น SMART – SABAI – SMILE ซึ่งในวันที่ 18 กันยายน พ.ศ. 2558 ได้เปิดตัวเครื่องแบบพนักงานต้อนรับบนเครื่องบินใหม่ ซึ่งมีด้วยกันทั้งหมด 8 รูปแบบ และในวันที่ 1 กันยายน พ.ศ. 2559 การบินไทยสมายล์ได้เปิดตัวเครื่องแบบพนักงานบริการภาคพื้นใหม่เช่นกัน
วันที่ 16 มกราคม พ.ศ. 2560ไทยสมายล์ได้ย้ายฐานการบินจากท่าอากาศยานดอนเมืองกลับไปรวมที่ท่าอากาศยานสุวรรณภูมิ เพื่อให้สามารถบริหารจัดการการบินของไทยสมายล์ง่ายขึ้น
ในปี 2562 การบินไทยสมายล์ได้เข้าร่วมเป็นสมาชิกของสมาคมขนส่งทางอากาศระหว่างประเทศ หรือ ไออาตา (IATA) และในวันที่ 25 กุมภาพันธ์ พ.ศ. 2563 การบินไทยสมายล์ได้เข้าร่วมเป็นสมาชิกคอนเน็กติงเครือข่ายสตาร์อัลไลแอนซ์
การบินไทยสมายล์บินไปยัง 31 จุดหมายปลายทางใน 9 ประเทศบนภูมิภาคเอเชียแปซิฟิก
การบินไทยสมายล์ให้บริการที่สนามบินสุวรรณภูมิ โดยรองรับเที่ยวบินให้สามารถเดินทางต่อกับสายการบินไทยได้อย่างราบรื่น จุดหมายแรกที่การบินไทยสมายล์เริ่มทำการบินคือ มาเก๊า โดยเริ่มให้บริการในเดือนกรกฎาคม จำนวน 2 เที่ยวบินต่อวัน ตั้งแต่วันที่ 7 กรกฎาคม 2555 เป็นต้นไป ทั้งนี้ แต่เดิมสายการบินไทยสมายล์ได้มีการให้บริการผู้โดยสาร ณ ท่าอากาศยานดอนเมือง ไปยังจุดหมายปลายทางทั้งสิ้น 3 เส้นทางบินไป - กลับ ได้แก่ เชียงใหม่ วันละ 3 เที่ยวบิน, ขอนแก่น วันละ 3 เที่ยวบิน และ ภูเก็ต วันละ 2 เที่ยวบิน นับตั้งแต่เมื่อวันที่ 8 สิงหาคม พุทธศักราช 2557 มาโดยตลอดจนกระทั่งถึงวันที่ 15 มกราคม พุทธศักราช 2560 ได้ให้บริการผู้โดยสาร ณ ท่าอากาศยานดอนเมือง เป็นวันสุดท้าย และได้ทำการย้ายฐานการบินไปยังท่าอากาศยานสุวรรณภูมิทั้งหมด นับตั้งแต่วันที่ 16 มกราคม พุทธศักราช 2560 ต่อมาวันที่ 1 กรกฎาคม พ.ศ. 2561 การบินไทยสมายล์ ยกเลิกเที่ยวบินกรุงเทพแวะภูเก็ตไปกว่างโจว โดยเปลี่ยนเป็นบินตรง กรุงเทพไปกว่างโจว
วันที่ 29 ตุลาคม พ.ศ. 2561 การบินไทยสมายล์ เปิดเส้นทางบินใหม่ไปกลับระหว่างฮ่องกงและภูเก็ต เที่ยวบิน WE608/WE609
ในปี พ.ศ. 2561 ทั้งการบินไทยสมายล์และการบินไทยได้มีข้อตกลงการทำการบินร่วมกับนกแอร์ในเส้นทางดอนเมือง-แม่ฮ่องสอน โดยนกแอร์เป็นผู้ทำการบิน (เที่ยวบินแรก วันที่ 25 มีนาคม 2561) และได้ทำการยกเลิกเส้นทางนี้ไปแล้ว ข้อตกลงระหว่างสายการบินไทย และนกแอร์ได้สิ้นสุดลง
จนถึงวันที่ 31 พฤษภาคม พ.ศ. 2563 ฝูงบินของไทยสมายล์มีอากาศยานดังนี้:
การบินไทยสมายล์มีการบริการที่มากกว่าสายการบินโลว์คอสต์ทั่วไป เช่น บริการเลือกที่นั่งและบริการเช็คอินเคานต์เตอร์โดยไม่คิดเงินเพิ่ม ให้อาหารว่างและเครื่องดื่มฟรีแก่ผู้โดยสารบนทุกเที่ยวบิน(ยกเว้นช่วงสถานการณ์โควิด-19 เพื่อให้เป็นไปตามประกาศกพท.) และให้น้ำหนักกระเป๋าสัมภาระ 20 กิโลกรัม แก่ผู้โดยสารชั้นประหยัด “Smile” และ 30 กิโลกรัม ในชั้น “Smile Plus” เท่ากับทุกเที่ยวบินของการบินไทย
เช็คอิน.
เที่ยวบินที่การบินไทยสมายล์ให้บริการเช็คอินที่ท่าอากาศยานสุวรรณภูมิ Row B
ห้องโดยสารบนเครื่องบินของการบินไทยสมายล์ในเส้นทางบินในประเทศได้รับการจัดวางเป็นที่นั่งชั้นประหยัด “Smile” จำนวน 156 ที่นั่ง และชั้นธุรกิจสำหรับเส้นทางบินระยะสั้น “Smile Plus” จำนวน 12 ที่นั่ง ส่วนเส้นทางบินระหว่างประเทศนั้นจัดวางที่นั่งชั้นประหยัด “Smile” จำนวน 150 ที่นั่ง และ ชั้นประหยัดพรีเมี่ยม “Smile Plus” จำนวน 16 ที่นั่ง โดยเลือกใช้เก้าอี้รุ่นใหม่ที่นั่งสบาย และการออกแบบตกแต่งภายในห้องโดยสารที่สอดคล้องกับบุคลิกที่สนุกสนานและทันสมัยของการบินไทยสมายล์
ปัจจุบัน การบินไทยสมายล์เป็นผู้สนับสนุนอย่างเป็นทางการของสโมสรฟุตบอลราชบุรี มิตรผล
ไอซ์เบรคเกอร์ส
ไอซ์เบรคเกอร์ส  เป็นทีมฮอกกี้น้ำแข็งที่ก่อตั้งขึ้นใน ค.ศ. 2002 โดยปีเตอร์ โฟสเบิร์ก, มาร์คัส แนสลูนด์ และคณะ โดยวัตถุประสงค์ของพวกเขาคือการหาเงินเพิ่มสำหรับมูลนิธิที่มอบทุนการศึกษาให้แก่เด็กที่มีความผิดปกติทางร่างกาย, พิการ หรือด้อยโอกาสในด้านอื่น พวกเขามิได้ทำการหาเงินโดยการเล่นฮอกกี้น้ำแข็งในเกมการกุศลเพียงอย่างเดียวเท่านั้น หากแต่ยังรวมถึงการเข้าร่วมการจัดประมูล ตลอดจนเข้าแข่งขันในรายการกอล์ฟที่มีชื่อเสียง
ภายในทีมจะประกอบด้วยผู้เล่นชาวสวีเดนในเอ็นเอชแอล ซึ่งส่วนใหญ่เคยเป็นผู้เล่นที่เคยเล่นให้ครั้งหนึ่ง หรืออาจเป็นสมาชิกอื่นจากทีมโมโด
นิษฐา จิรยั่งยืน
นิษฐา คูหาเปรมกิจ (สกุลเดิม: จิรยั่งยืน; เกิด 21 กันยายน พ.ศ. 2533) ชื่อเล่น มิว เป็นนักแสดงและนางแบบชาวไทย เข้าสู่วงการบันเทิงด้วยการแสดงภาพยนตร์โฆษณาเป็นนางเอกมิวสิควิดีโอและถ่ายแบบนิตยสารต่าง ๆ มีผลงานละครโทรทัศน์เรื่องแรกคือ ละครซีรีส์ชุด สุภาพบุรุษจุฑาเทพ ตอน คุณชายปวรรุจ โดยรับบท “หม่อมเจ้าหญิงวรรณรสา อรุณรัศมิ์“ หรือ หญิงแต้ว/รสา มีชื่อเสียงโด่งดังจากการรับบท “หนูนา“ ในละครเรื่อง ตามรักคืนใจ และบท “นุ้ย“ ในภาพยนตร์เรื่อง แฟนเดย์..แฟนกันแค่วันเดียว ปัจจุบันเป็นนักแสดงในสังกัดสถานีวิทยุโทรทัศน์ไทยทีวีสีช่อง 3 ด้านความรักสมรสกับธราภุช คูหาเปรมกิจ ทายาทธุรกิจค้าขายทองคำแท่ง
นิษฐา คูหาเปรมกิจ เกิดวันที่ 21 กันยายน พ.ศ. 2533 ที่กรุงเทพมหานคร เป็นบุตรสาวคนโตของสุเมธ จิรยั่งยืน กับอังคณา จิรยั่งยืน มีพี่น้องทั้งหมด 2 คน นิษฐาเป็นบุตรคนแรก มีน้องสาวหนึ่งคนคือ ณัฏฐา จิรยั่งยืน (มิ้น) เริ่มเข้าเรียนที่ โรงเรียนพระหฤทัยพัฒนเวศม์ และสำเร็จชั้นมัธยมศึกษาตอนปลายจาก โรงเรียนเซนต์โยเซฟคอนเวนต์ นิษฐาได้เข้าศึกษาต่อระดับปริญญาตรีในสาขาการออกแบบแฟชั่นที่ คณะศิลปกรรมศาสตร์ มหาวิทยาลัยศรีนครินทรวิโรฒ
เริ่มแรกนิษฐาได้แสดงภาพยนตร์โฆษณา แจ้งเกิดจากโฆษณา SUNSILK แสดงร่วมกับเขมนิจ จามิกรณ์ และมีผลงานโฆษณาอีกหลายชิ้น เช่น โฆษณา AIS, Cute Press รวมถึงเป็นนางเอกมิวสิควิดีโอ เช่น เพลงคนคั่นเวลา ของแบล็ควานิลลา, เพลงคิดถึงคนที่ไม่เคยเจอ ของตูมตาม The Star, เพลงโลกใบใหม่ไม่มีเธอ ของพัดชา อเนกอายุวัฒน์, เพลงแฟน ของลิปตา และเพลงอยู่ตรงนี้นานกว่านี้ ของวงเก็ตสึโนวา
ต่อมาก้าวเข้ามาเป็นนักแสดงในสังกัดของช่อง 3 ผลงานด้านการแสดงเรื่องแรกที่ทำให้เป็นที่รู้จักคือเรื่อง คุณชายปวรรุจ ประกบคู่กับ ธนวรรธน์ วรรธนะภูติ จนกลายเป็นคู่จิ้นต่อเนื่องกับละครรักออกฤทธิ์ และจากนั้นก็มีผลงานละครอย่างต่อเนื่อง นอกจากนี้ยังมีผลงานภาพยนตร์เรื่องแรกคือ หนังดังสุดสัปดาห์ ตอน รักอันตราย ผลงานการกำกับหนังเรื่องแรกของอเล็กซ์ เรนเดลล์ ออกอากาศในปี พ.ศ. 2555 แต่ภาพยนตร์ที่ทำให้นิษฐามีชื่อเสียงโด่งดังจนกลายเป็นขวัญใจของชายหนุ่มทั่วประเทศ คือ "แฟนเดย์..แฟนกันแค่วันเดียว" โดยค่ายจีดีเอช ห้าห้าเก้า
ด้านชีวิตส่วนตัว มิว นิษฐา จิรยั่งยืน ได้สมรสกับ เซนต์ ธราภุช คูหาเปรมกิจ เมื่อวันที่ 20 ธันวาคม พ.ศ. 2562
มีบุตรสาวด้วยกันหนึ่งคนชื่อ ด.ญ.ธิรารินทร์ คูหาเปรมกิจ ชื่อเล่น มาริน เกิดเมื่อวันอาทิตย์ที่
ภาษามลาเนากลาง
ภาษามลาเนากลาง (Central Melanau) หรือภาษามิลาเนา ภาษามิลาโน มีผู้พูดทั้งหมด 113,280 คน พบในรัฐซาราวัก ประเทศมาเลเซีย 113,000 คน ในบริเวณสามเหลี่ยมปากแม่น้ำเรอยังและแม่น้ำบาลินเกียน ในบรูไน 280 คน ในบริเวณเมืองกัวลาเบอไลต์ จัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขาบอร์เนียวเหนือ สาขาย่อยมลาเนา-กายัง ผู้พูดภาษานี้จะพูดภาษามลายูได้ด้วย
การแข่งขันวอลเล่ย์บอลชิงชนะเลิศแห่งทวีปเอเชีย
การแข่งขันวอลเล่ย์บอลหญิงชิงชนะเลิศแห่งเอเชีย ครั้งที่ 14
กันต์ดนย์ อะคาซาน (เกิด 7 ธันวาคม พ.ศ. 2533) ชื่อเล่น แฟร์ เป็นนักแสดงลูกครึ่งไทย-โมร็อกโก มีผลงานการแสดงละครเรื่องแรก "เมียไม่ใช่เมีย" ออกอากาศทางช่อง 5 รับบทเป็น หมอสกนธ์ ต่อมาเขาหมดสัญญากับสังกัดเอ็กแซ็กท์จึงผันตัวเป็นนักแสดงอิสระ จนในปี 2558 เขาเซ็นสัญญาเป็นนักแสดงในสังกัดของช่อง 3 และรับบทเป็นพระเอกครั้งแรกในละครเรื่อง "ปะการังสีดำ"
กันต์ดนย์ อะคาซาน เกิดที่ประเทศอังกฤษ บิดาเป็นชาวโมร็อกโก ส่วนมารดาเป็นชาวไทยชื่อดารุณี อะคาซาน เมื่ออายุได้ 11 ปี เขาย้ายจากอังกฤษไปอยู่ที่สหรัฐอเมริกา ในรัฐฟลอริดา เพราะได้รับทุนเกี่ยวกับเรื่องเทนนิส เขาจบการศึกษาที่โรงเรียนสอนเทนนิสบอลเลทเทอรี และเคยเข้าร่วมการแข่งขันรุ่นอายุไม่เกิน 13 และ 15 ปี จนสามารถติดท็อป 5 ของประเทศอังกฤษได้
พออายุได้ 17 ปี เขาตัดสินใจไปเรียนต่อที่สหรัฐอเมริกา โดยได้มีโอกาสรับทุนในโควต้านักกีฬาจากมหาวิทยาลัยแคลิฟอร์เนีย เบิร์กลีย์ และ มหาวิทยาลัยนอร์ทเวสเทิร์น โดยวางเป้าหมายจะศึกษาต่อในคณะแพทยศาสตร์หรือจิตวิทยา แต่ระหว่างนั้นเขาได้เจอกับนักเทนนิสทีมชาติไทย ดนัย อุดมโชค ที่ได้ชักชวนเขาไปฝึกซ้อมเพื่อเป็นนักเทนนิสมืออาชีพ
กันต์ดนย์จึงกลับมาประเทศไทย มาศึกษาต่อในระดับอุดมศึกษาที่คณะเศรษฐศาสตร์ วิทยาลัยนานาชาติ มหาวิทยาลัยมหิดล เพื่อเข้าร่วมทีมชาติและเป็นนักเทนนิสมืออาชีพตามที่ใฝ่ฝัน แต่เขาเปลี่ยนใจอย่างกะทันหันอยากจะลองเข้าสู่วงการบันเทิง โดยมีผลงานครั้งแรกเป็นการเล่นมิวสิกวีดีโอ เพลง ตุ๊กตาบลายธ์ ของพรรณวรท ด้วยเศียรเกล้า ในปี 2553 และแสดงละครเรื่องแรก "เมียไม่ใช่เมีย" อากาศทางช่อง 5 ในปี 2554
หลังจากนั้นเขาจึงลองไปแคสติ้งที่เอ็กแซ็กท์และช่อง 3 จนได้เซ็นสัญญาเป็นดาราในสังกัดของเอ็กแซ็กท์ และแสดงละครเรื่อง "ดอกโศก" ในบท เอ็ดดี และ "เจ้าแม่จำเป็น" ในบทของจักกาย
หลังจากหมดสัญญากับค่ายเอ็กแซ็กท์เขาผันตัวเป็นนักแสดงอิสระ และมีผลงานละครหลายเรื่อง เช่น "หนึ่งในทรวง", "คุณชายรักเร่" เป็นต้น และเริ่มมีชื่อเสียงจากบท โยธา สิทธิ์พิทักษ์ ในละครเรื่อง "หัวใจมีเงา" จนในปี 2558 เขาเซ็นสัญญากับทางช่อง 3 และรับบทเป็นพระเอกครั้งแรกในละครเรื่อง "ปะการังสีดำ"
รายชื่อตอนในสาวเรียวกังหัวใจเกินร้อย
"สาวเรียวกังหัวใจเกินร้อย"  เป็นอนิเมะโทรทัศน์ซึ่งบริษัทพีเอเวิกส์ (P.A. Works) ผลิตออกฉายทางโทรทัศน์ญี่ปุ่นในเดือนเมษายนถึงเดือนกันยายน 2554 ต่อมา บริษัทโพนีแคนยอน (Pony Canyon) จึงเผยแพร่เป็นดีวีดีและบลูเรย์เป็นชุด ๆ ชุดแรกจำหน่ายตั้งแต่วันที่ 20 กรกฎาคม 2554 ชุดสุดท้าย คือ ชุดที่หก จำหน่ายตั้งแต่วันที่ 16 พฤศจิกายน ปีเดียวกันนั้น
เนื้อหาว่าด้วยหญิงสาวคนซึ่งถูกมารดาส่งไปอยู่กับยายผู้เป็นเจ้าสำนักโรงแรมและบ่อน้ำร้อนเก่าแก่ โดยต้องทำงานเป็นบริกรในโรงแรมนั้นแลกที่อยู่ที่กิน กับทั้งต้องประเชิญและฟันฝ่าความกดดันตลอดจนอุปสรรคนานัปการเพื่อให้ได้รับการยอมรับจากคนรอบข้างและไปสู่อนาคตที่ดีกว่าดังมุ่งหวัง อนิเมะนี้ชี้ปัญหาหลายประการทางสังคม โดยเฉพาะปัญหาในวงครอบครัวและการทำงานที่นับวันผู้เยาว์จำต้องแบกรับมากขึ้นเนื่องจากการกระทำของผู้ใหญ่ โดยนำเสนอผ่านเนื้อเรื่องแนวตลก นาฏกรรม และวีรคติ เมื่อเผยแพร่แล้วก็ได้รับความนิยมเป็นอันมาก ทั้งเป็นโอกาสให้ฝ่ายบ้านเมืองญี่ปุ่นสร้างรายได้ทางการท่องเที่ยวด้วย
อนิเมะนี้ประกอบด้วยตอนทั้งสิ้นยี่สิบหกตอน สิบสามตอนแรกใช้เพลงเปิดชื่อ "ฮะนะโนะอิโระ" (Hana no Iro) วงนะโนะ.ริเปะ (nano.RIPE) ร้อง และใช้เพลงปิดชื่อ "เฮซี" (Hazy) วงสเฟียร์ (Sphere) ร้อง ครั้นตอนที่สิบสี่สืบไปใช้เพลงเปิดชื่อ "โอะโมะกะเงะวาร์ป" (Omokage Wāpu) วงนะโนะ.ริเปะร้อง และใช้เพลงปิดชื่อ "ฮะนะซะกุอิโระฮะ" วงแคล็มบน (Clammbon) ร้อง
List of Hanasaku Iroha episodes
เอเอฟซีคัพ 2012
เอเอฟซีคัพ 2012 เป็นการแข่งขันถ้วยฟุตบอลในถ้วยระดับรองจาก เอเอฟซีแชมเปียนส์ลีก ของสโมสรในเอเชีย โดยมี สมาพันธ์ฟุตบอลเอเชีย (เอเอฟซี) เป็นผู้ควบคุมการแข่งขัน โดยเริ่มแข่งขันตั้งแต่วันที่ 18 กุมภาพันธ์ ถึง วันที่ 3 พฤศจิกายน พ.ศ. 2555 โดยในครั้งนี้ตัวแทนสโมสรฟุตบอลจาก ประเทศไทย คือ สโมสรฟุตบอลชลบุรี เป็นตัวแทนในการแข่งขันฟุตบอลถ้วยรายการนี้